Document ID: /roh_data/filtered/fineweb-2-filterrobots_roh.jsonl.gz/39286

La «Switzerland Global Enterprise» è ina firma che cusseglia firmas che vulan far il pass en l'export. Philip Morger cusseglia mintg'onn radund 200 fin 300 firmas. Curaschi è tenor el in dals pli impurtants puncts, sch'ins vul ir cun la firma sur cunfin.
Las firmas stoppian er avair in cler plan, co ch'els veglian fitgar pe en l'exteriur. Sch'ins veglia ir cun l'agen product en l'exteriur, tuttina en tge branscha, saja d'avantatg sch'ins mettia al cumenzament in focus sin in pajais, declera l'expert per il martgà internaziunal. Per exempel in pajais, nua ch'ins ha gia tschertas relaziuns.
KMU – interpresa pitschna u mesauna
Ina interpresa vala fin tar 250 collavuraturs sco interpresa pitschna u mesauna, pia sco KMU. Da las sur 15'000 fatschentas en Grischun èn bunamain tuttas KMU. Mo enturn 25 affars han dapli che 250 collavuraturs.
Tenor l'Uffizi chantunal d'economia èn bunamain la mesadad da tut las fatschentas firmas singulas.